Diari Oficial de la Generalitat Valenciana


Sumari del DOGV 3889, del 30-11-2000 (2000/9263)

RESOLUCIÓ de 25 d'octubre de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual número 43 del Pla General d'Ordenació Urbana d'Elda.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9263


Data del document
:   25-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Elda
    * pla d'urbanisme

RESOLUCIÓ de 25 d'octubre de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual número 43 del Pla General d'Ordenació Urbana d'Elda. [2000/M9263]
  
Vist l'expedient que fa referència a la modificació puntual número 43 del Pla General d'Ordenació Urbana d'Elda (Alacant), i del qual resulten els següents:
  
Antecedents de fet
  
1. L'Ajuntament d'Elda, en la sessió plenària realitzada el dia 6 de març de 2000, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 30 de desembre de 1999, i en un dels diaris de major difusió provincial el 23 de novembre de 1999.
  
2. La documentació està integrada per memòria informativa i justificativa, y plànols modificats amb el mateix format que el Pla General.
  
3. La Comissió Territorial d'Urbanisme, en la sessió realitzada el dia 12 de juny de 2000, va adoptar l'acord següent: «1r) Emetre un informe favorable a l'efecte de l'aprovació definitiva sobre la modificació puntual número 43 del Pla General d'Elda. 2n) Elevar l'expedient al conseller d'Obres Públiques, Urbanisme i Transports a fi que, amb els informes previs i dictàmens oportuns, i en particular el corresponent al Consell Jurídic Consultiu de la Comunitat Valenciana, adopte la resolució definitiva.»
  
4. El 19 de juliol de 2000, aquesta Conselleria d'Obres Públiques, Urbanisme i Transports va emetre un informe favorable sobre aquest expedient.
  
5. El Consell Jurídic Consultiu de la Comunitat Valenciana va emetre dictamen el 19 d'octubre de 2000, en el qual es conclou que la modificació número 43 del Pla General d'Ordenació Urbana d'Elda, està d'acord amb l'ordenament jurídic.
  
Fonaments de dret
  
1. Respecte al procediment, s'han observat les prescripcions legalment establides en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
El 14 de febrer de 2000, el director general d'Urbanisme i Ordenació Territorial va adoptar una resolució en què evacua el concert previ i adverteix a l'Ajuntament d'Elda que en cas que la dotació que s'establisca siga de caràcter privat, l'ajuntament ha d'autoritzar-la per mitjà d'un pla especial que concrete l'ús, edificis i instal·lacions necessàries, tot això en compliment de l'article 2 del capítol V de la mateixa normativa urbanística.
  
La documentació presentada es considera completa, de conformitat amb el que disposa l'article 27 de la LRAU i l'article 45 i concordants del Decret 201/1998, de 15 de desembre, del Govern Valencià pel qual s'aprova el Reglament de Planejament de la Comunitat Valenciana (d'ara endavant RPCV).
  
2. Aquest expedient té per objecte el canvi de qualificació de tres parcel·les de sòl urbà situades entre els carrers Doctor Marañón i avinguda de Ronda, a fi d'aconseguir una nova àrea d'equipament públic, de 1.912 m2, adjacent a una zona verda, en què l'ajuntament pretén facilitar el solar per a la construcció del temple parroquial i la resta de dependències annexes, per mitjà de la cessió de l'ús del sòl, o fórmula alternativa que en dret siga procedent.
  
La modificació es justifica en la necessitat de construir un equipament religiós la situació del qual respecte a l'àrea de sòl urbà de la demarcació de la parròquia és baricèntrica i, a més, és un sòl vacant, de propietat municipal obtingut per mitjà de la gestió urbanística, que disposa de tots els serveis urbanístics i la dimensió del qual es presta a aquest tipus d'actuacions.
  
En concret, la modificació proposa:
  
- Parcel·la A, qualificada de sistema complementari dotacional zona verda, clau f, es requalifica en el 50% (1.912 m²) com a equipament sociocultural i assistencial, clau e4 del Pla General d'Ordenació Urbana o administratiu institucional AD (art. 32 RPCV), que és on es pretén ubicar l'església.
  
- Parcel·la B, quedarà afectada com a zona verda una superfície de 1.175 m² i es mantindran 487 m² com a espai lliure privat.
  
- Parcel·la C, quedarà afectada com a zona verda una superfície de 1.483 m² i es mantindran 566 m² com a espai lliure privat.
  
En resum, de la proposta realitzada es qualifiquen 2.659 m² de zona verda enfront de 1.912 m² d'equipament, cosa que suposa un augment de 747 m² de zona verda. S'augmenta la zona verda clau f i s'obté a més una dotació pública, clau e4 (administratiu institucional AD) a costa de reduir un espai lliure privat clau o.
  
3. A la vista de la documentació presentada es considera que les determinacions que conté el present expedient són correctes, des del punt de vista de les exigències de política urbanística i territorial de la Generalitat Valenciana, tal com recull l'article 40 de la LRAU.
  
No obstant això, cal seguir advertint a l'ajuntament que quan la implantació de l'ús dotacional tinga el caràcter de privat com és el cas de l'església, haurà d'autoritzar-lo per mitjà de la redacció d'un pla especial, que concrete l'ús, els edificis i instal·lacions necessàries segons l'article 2 del capítol V de la seua normativa.
  
4. La modificació comporta una diferent qualificació o ús urbanístic de zones verdes anteriorment previstes, per la qual cosa requereix informe previ del Consell Superior d'Urbanisme ?substituït per informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que estableix l'article 55.4 de la llei esmentada.
  
D'altra banda, i atés que la modificació té per objecte una diferent zonificació o ús urbanístic de zones verdes establides en el pla, és preceptiu posteriorment el dictamen del Consell Jurídic Consultiu de la Comunitat Valenciana, segons el que estableix l'article 10.8.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39.1 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de general i pertinent aplicació, d'acord amb el Consell Jurídic Consultiu de la Comunitat Valenciana, resolc:
  
Aprovar definitivament la modificació puntual número 43 del Pla General d'Ordenació Urbana d'Elda.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 25 d'octubre de 2000.- El conseller d'Obres Públiques, Urbanisme i Transports: José Ramón García Antón.